CELEX: 62019TN0308
Language: sl
Date: 2019-05-17 00:00:00
Title: Zadeva T-308/19: Tožba, vložena 17. maja 2019 – BU/Komisija

8.7.2019   
            
            
               SL
            
            
               Uradni list Evropske unije
            
            
               C 230/61
            
         
      Tožba, vložena 17. maja 2019 – BU/Komisija
      (Zadeva T-308/19)
      (2019/C 230/75)
      Jezik postopka: italijanščina
      
         Stranki
      
      
         Tožeča stranka: BU (zastopnik: E. Bonanni, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Za ničen razglasi sklep z dne 11. junija 2019, s katerim je Komisija napovedala in odločila, da bo ustanovila novo zdravniško komisijo za ponovno izdajo mnenja glede zahtevanega priznanja poslabšanja poklicne bolezni tožeče stranke;
               
            
                  —
               
               
                  odredi, da je treba sklep o zahtevanem priznanju poslabšanja sprejeti na podlagi mnenja, ki ga je 8. januarja 2014 že izdala prejšnja zdravniška komisija, ter pri tem ne upoštevati določbe iz člena 12 Pravil o zavarovanju za primer nesreče in poklicne bolezni uradnikov Evropskih skupnosti, ki so veljala pred 1. januarjem 2006 (REG), kot je bilo priznano v popravljenem pooblastilu z dne 11. januarja 2019, za namene naložitve Komisiji plačila zneska 639.431,37 EUR, od česar je bilo 98.372,51 EUR že izplačanih, v skladu z odškodnino iz člena 14 REG, oziroma odredi primerljivo obveznost;
               
            
                  —
               
               
                  Komisiji naloži plačilo 5 000 EUR za vsak mesec zamude pri sprejetju ukrepa;
               
            
                  —
               
               
                  Komisiji naloži vračilo zneska 100 000 EUR zaradi nezakonite izdaje pooblastila št. z dne 25. januarja 2018, s čimer sta bili kršeni sodbi T–551/16 in T–212/01;
               
            
                  —
               
               
                  Komisiji naloži vračilo zneska 50 000 EUR zaradi neuporabe tabele za honorarje zdravnikov, ki so imenovani in jih je treba imenovati;
               
            
                  —
               
               
                  Komisiji naloži vračilo zneska 100 000 EUR zaradi neupravičene zamude pri končanju upravnega dela postopka;
               
            
                  —
               
               
                  Komisiji naloži vračilo zneska 1 000 000 EUR zaradi sramotnega ravnanja zdravnika AB, kot neposredno zaposlenega pri OPI, ki ni neodvisen, v zvezi z njegovimi opisanimi spornimi ravnanji;
               
            
                  —
               
               
                  Komisiji naloži plačilo stroškov postopka.
               
            
         Tožbeni razlogi in bistvene trditve
      
      Tožeča stranka v bistvu predlaga obsodbo Komisije, ker ta ni sprejela odločitve o tem, da ji izplača znesek 639.421,37 EUR, od česar je bilo 98.372,51 EUR že izplačanih, ki pomeni odškodnino, določeno v skladu s členom 14 REG po mnenju zdravniške komisije z dne 8. januarja 2014, v okviru zahteve za priznanje poslabšanja njene poklicne bolezni z dne 7. junija 2000.
      Tožeča stranka v utemeljitev tožbe navaja:
      
                  1.
               
               
                  Kršitev člena 266 PDEU in obveznosti izpolnitve sodbe, ker naj Komisija ne bi izpolnila sodb v zadevah T-212/01 in T-551/16, kar zadeva napačno mešanico med invalidnostjo v pravem pomenu in nadomestilom, ki je določeno v členu 14 REG.
               
            
                  2.
               
               
                  Zlorabo pooblastil v obravnavanem primeru.
               
            
                  3.
               
               
                  Kršitev člena 73 Statuta in sodne prakse Evropske unije na področju zdravniške komisije.
               
            
                  4.
               
               
                  Kršitev načela razumnega trajanja postopka.